Emil Larsen er en profil, der kan komme hjem og få gang i karrieren igen Mikkel bischoff

Mikkel Bischoff Ud fra forudsætninger set i forhold til størrelsen, så synes jeg, at det er Lyngby, der har været dygtigst. Emil Larsen er en profil, der kan komme hjem og få gang i karrieren igen. Jesper Hansen er en fremragende målmand, som de henter hjem, og Hallgrimur Jonasson er også en glimrende tilføjelse. Martin Ørnskov, som de har hentet i Brøndby, er en bedre spiller, end han blev gjort til på Vestegnen. Sådan er det nogle gange, når man kommer på kant med tilhængerne derude, og han bliver rigtig vigtig for Lyngby i den her sæson.

Henrik Liniger Det mest spektakulære transfervindue står Lyngby for. De har hentet nogle navne, som man kender fra Superligaen i forvejen, og det er et projekt, som jeg har visse forventninger til. Det er ikke nyindkøb, men det bliver også spændende at se, hvordan de unge spillere, som AaB har hentet op i førsteholdstruppen, kommer til at klare sig, og om de får meget spilletid.

Hvilket nyindkøb har du størst forventninger til?

Andreas Kraul Alexander Zorniger i Brøndby. Det er bare så spændende i forhold til klubben og hvilken retning, som den skal. Det er det nye ansigt i Superligaen, som jeg glæder mig mest til at se, hvad kan bringe. Det bliver bare spændende.

Meget kommer til at hvile på ham og Kasper Kusk, efter at de har solgt Nicolai Jørgensen, og jeg tror, at han får en stor sæson. Mikkel Bischoff

Mikkel Bischoff Rasmus Falk tror jeg bliver rigtig spændende. Han skal formentlig bruge lidt tid på at vænne sig til Solbakkens meget disciplinerede stil. Som kantspiller i FCK får han mange andre opgaver, end han havde i OB. Han bliver god som det, man kalder en mellemrumsspiller. Meget kommer til at hvile på ham og Kasper Kusk, efter at de har solgt Nicolai Jørgensen, og jeg tror, at han får en stor sæson.

Henrik Liniger Der er en tilføjelse, som jeg synes for alvor stikker ud, og som vil blive fulgt med enorm interesse. Det er Alexander Zorniger ude i Brøndby. De får en træner med erfaring fra Bundesligaen og med en helt anden tilgang til tingene, og som allerede nu har sagt, at han vil spille på en ny måde.

Hvem bliver denne sæsons store profil?

Andreas Kraul Federico Santander. Han har kun været i FC København i én sæson, og er så småt ved at være tilvænnet til omvæltningen fra sydamerikansk fodbold til Superligaen. Med den fysik han viste i efteråret, og de mål han scorede, ligner han en spiller med niveau til mere end Superligaen. Han ser stærk ud og kommer til at dominere i foran mål.

Læs også : Tysk angriber færdig i FC København